
Text rozhodnutia
Súd: Krajský súd Bratislava Spisová značka: 11CoP/152/2017 Identifikačné číslo súdneho spisu: 1513236109 Dátum vydania rozhodnutia: 21. 09. 2017 Meno a priezvisko sudcu, VSÚ: JUDr. Bianka Gelačíková ECLI: ECLI:SK:KSBA:2017:1513236109.4 Uznesenie Krajský súd v Bratislave v senáte zloženom z predsedníčky senátu JUDr. Bianky Gelačíkovej a členiek senátu Mgr. Patrície Železníkovej a Mgr. Aleny Čakváriovej vo veci starostlivosti súdu o maloleté dieťa: G. Y., nar. XX.XX.XXXX, bytom u otca, zastúpená kolíznym opatrovníkom Úradom práce sociálnych vecí a rodiny Bratislava, so sídlom Vazovova 7/A, 816 16 Bratislava, dieťa rodičov: matka - U. P., rodená L., nar. XX.XX.XXXX, trvale bytom A. XX, L., prechodne bytom C. 6, XXX XX L., zastúpená E., nar. XX.XX.XXXX, trvale bytom V., XXX XX Bratislava, prechodne bytom C., a otec - G. Y., nar. XX.XX.XXXX, bytom B. L., J. 7, t.č. bytom K. O. XX, K., zastúpený Mgr. Silviou Kaveschánovou, advokátkou, so sídlom Trnavská 104, Bratislava, o zákaze styku matky s maloletou a o úprave styku matky s maloletou, takto r o z h o d o l : I. Súd o p r a v u j e záhlavie rozsudku Krajského súdu v Bratislave zo dňa 04.07.2017, č. k. 11CoP/152/2017-308 v časti týkajúcej sa údajov o zastúpení matky tak, že matka je zastúpená „E. P., trvale bytom V. D.. R. XX, XXX XX L.“. II. V ostatných častiach sa rozsudok nemení. o d ô v o d n e n i e : 1. Okresný súd Bratislava IV rozsudkom zo dňa 18.11.2016, č.k. 13P/343/2013-244 vyslovil zákaz styku matky s maloletou G. Y., nar. XX.XX.XXXX a zároveň zamietol aj návrh matky na úpravy styku s maloletou. Trovy znaleckého dokazovania v sume XXX,XX eur uložil otcovi zaplatiť na súdu sumu do 30 dní od právoplatnosti rozsudku, matke uložil povinnosť uhradiť trovy znaleckého dokazovania v sume XXX,XX eur na účet súdu do 60 dní od právoplatnosti rozsudku. Žiadnemu z účastníkov nepriznal nárok na náhradu trov konania. 2. Na odvolanie matky Krajský súd v Bratislave rozsudkom zo dňa 04.07.2017, č.k. 11CoP/152/2017-308 potvrdil rozsudok súdu prvej inštancie. Žiadnemu z účastníkom nepriznal nárok na náhradu trov odvolacieho konania. 3. Podľa § 2 zákona č. 161/2015 Z.z. Civilného mimosporového poriadku (ďalej len „C.m.p.“), na konania podľa tohto zákona sa použijú ustanovenia zákona č. 160/2015 Z.z. Civilného sporového poriadku (ďalej len „C.s.p.“), ak tento zákon neustanovuje inak. 4. Podľa § 224 C.s.p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 5. Podľa § 378 ods. 1 C.s.p., na konanie na odvolacom súde sa primerane použijú ustanovenia o konaní pred súdom prvej inštancie, ak tento zákon neustanovuje inak. 6. S poukazom k tomu, že pri vypracovaní písomného vyhotovenia rozsudku došlo k chybe v písaní a to k nesprávnemu uvedeniu údajov o zastúpení matky, Krajský súd v Bratislave v zmysle zákonných citovaných ustanovení uvedené posúdil ako zrejmú nesprávnosť a rozhodol tak, ako je uvedené vo výroku tohto uznesenia. 7. Toto rozhodnutie prijal senát odvolacieho súdu pomerom hlasov 3:0 (§ 393 ods. 2 C.s.p.). Poučenie: Proti tomuto rozhodnutiu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C.s.p.) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy ( § 427 ods. 1 C.s.p.). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 C.s.p.).

